Ékék

Ékék (suku Cacatuidae) nyaéta jenis manuk hias anu mibanda bulu anu éndah kalayan sorana melengking anu lumayan tarik.(diakses kaping 3 desember 2011)  Spésiés ieu kaasup salah sahiji manuk anu miboga kacerdasan anu lumayan alus, ku kituna mindeng dipaké pikeun acara-acara hiburan di kebon binatang atawa tempat hiburan séjénna. Spésiés ieu hirup dina jangkungna 0-1520 méter ti beungeut cai laut, biasana hirupna ngabubuhan. Kakatua umumna umurna panjang, nepi ka ngahontal 60 taun sarta bisa leuwih. Disungsi14 Mei 2024

 Jinis-jinis Ékék 

Jenis Ékék-leutik Jambul-konéng (basa Inggris: Yellow-crested Cockatoo) biasana hirupna pasangan atawa kelompok dina jumlah leutik.(diaksés kaping 3 Désember 2011)  Pohara atra sabot hiber, kalayan mébérkeun jangjang anu gancang sarta kuat paselang ku gerakan ngalayang. Lamun keur disada ti tempat nyéngcle, jambul didangahkeun tuluy ditungkulkeun. Jinis ieu nyingareupan kaayaan tumpur kalayan jumlah populasi anu ngahariwangkeun salila 10-15 taun katukang, alatan loba ditaréwakan sarta dikarurungan pikeun didagangkeun, sarta ayeuna langka alatan kagiatan ieu.

 Habitat 

Ékék cicingna di leuweung primér sarta sekundér anu luhur sarta di sisi leuweung; ogé leuweung monsun (Nusa Tenggara), leuweung anu luhur tur kékép ku rungkun, dalah rungkun anu tangkalna jarang sarta lahan budidaya anu tangkalna jarang. Ti permukaan laut nepi ka jangkungna 900 m (Sulawési), 1520 m (Lombok), 1000 m (Sumbawa), 700 m (Florés), 950+ m (Sumba) sarta 500+ m (Timor). sedengkeun pikeun jinis Ékék Maluku (basa Inggris: Salmon-crested Cockatoo) ilaharna hirup sorangan, sapasang sarta ngumpul sabubuhan leutik; baheula di tangkal saré sabubuhab nepi ka 16. Umumna henteu negrak, kajaba dina waktu hiber ka sarta ti lokasi tangkal saré sabot soré sarta nyanghareupan fajar. Sanajan kasampak hiber di luhur kanopi tapi lolobana hiber di handapeun wates kanopi. Néangan dahar kalayan tenang di kanopi sarta lapisan tengah kanopi sarta mibanda sebaran lokal di daérah Seram, Ambon, Haruku sarta Saparua. Ékék ieu cicing dileuweung primér sarta sekunder anu luhur, leuweung anu garah sarta hirup di luhur permukaan laut nepi ka jangkungna 1000 m.

 Rujukan 

Kategori:Bayan

Kategori:Aves
Kategori:Cacatuidae
Kategori:Chordata
Kategori:Sato ingon